కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
బిగ్ బాస్ హౌస్‌లో తమన్నా.. పొట్టి గౌనులో వచ్చి రచ్చ రచ్చ
ట్రాన్స్‌జెండర్ తమన్నా సింహాద్రి వైల్డ్ కార్డ్ ఎంట్రీ ద్వారా బిగ్ బాస్ షోలోకి అడుగుపెట్టడం ఎంత సెన్సేషన్ అయ్యిందో అందరికీ తెలిసిందే. ఆమె ఇంట్లోకి అడుగుపెట్టిన తరవాత జరిగిన రచ్చ కూడా అంతా ఇంతా కాదు. ఇప్పుడు ఆమె మరోసారి బిగ్ బాస్ హౌస్‌లోకి అడుగుపెట్టింది.
Samayam Telugu | Updated:
Nov 1, 2019, 11:17PM IST
తమన్నా సింహాద్రి
ఆంధ్రప్రదేశ్ అసెంబ్లీ ఎన్నికల్లో మంగళగిరి నుంచి ఐటీ శాఖ మాజీ మంత్రి నారా లోకేష్‌పై పోటీచేసి బాగా పాపులర్ అయ్యింది ట్రాన్స్‌జెండర్ తమన్నా సింహాద్రి. అప్పటికే అడపా దడపా టీవీల్లో కనిపిస్తూ పాపులర్ అయిన తమన్నా ఈ ఎన్నికల్లో ఘోరంగా ఓడినా పాపులారిటీ అయితే బాగా సంపాదించింది. ఆ పాపులారిటీ బిగ్ బాస్ నిర్వాహకులను కూడా ఆకర్షించింది. అందుకే, ఆమెను వైల్డ్ కార్డ్ ఎంట్రీ ద్వారా బిగ్ బాస్ ఇంట్లోకి పంపించారు. కానీ, ఇంట్లోకి వెళ్లిన తరవాత ఆమె చేసిన రచ్చ ఏంటో మీకు తెలిసిందే.
మృదుస్వభావి అయిన రవిని ఘోరమైన మాటలు అనడం, పరుష పదజాలంతో అందరినీ దూషించడం వల్ల తమన్నాను హౌస్‌లోని కంటెస్టెంట్లంతా ఛీదరించుకున్నారు. బాబా భాస్కర్ తప్ప మిగిలిన వారెవరూ తమన్నాతో సన్నిహితంగా ఉండలేకపోయారు. ప్రేక్షకులు కూడా తమన్నా రచ్చను తట్టుకోలేక ఎలిమినేట్ చేసేశారు. అయితే, ఆమె రచ్చను మరొకసారి రుచి చూపించింది. షో ముగియడానికి ఇంకో రెండు రోజులు మాత్రమే ఉండటంతో ఎలిమినేట్ అయిన కంటెస్టెంట్లు అందరినీ అతిథులుగా ఇంట్లోకి తీసుకొచ్చారు. వీరిలో తమన్నా సింహాద్రి కూడా ఉంది.
బిగ్ బాస్ హౌస్‌లో ఉన్నప్పుడు అమ్మాయిల కంటే దారుణంగా చిట్టిపొట్టి బట్టలతో కనిపించేది తమన్నా. ఇప్పుడు కూడా అలాంటి పొట్టి గౌనులో రీఎంట్రీ ఇచ్చింది. తైస్ కనిపించేలా పొట్టి ఫ్రాక్‌లో బ్యూటీ క్వీన్‌లా రెడీ అయి వచ్చింది. ఆమెను చూసిన శ్రీముఖి హాటీ అంటూ ఆలింగనం చేసుకుంది. ఇక నవ్వుతూ దగ్గరకి వచ్చిన బాబా భాస్కర్.. ‘‘రంభలా రెడీ అయి వచ్చిందే’’ అంటూ చురక అంటించారు. అయినప్పటికీ ఆయన కాళ్లకు మొక్కి ఆశీర్వాదం తీసుకుంది తమన్నా.
అందరూ ఒకేసారి కనిపిస్తే తమన్నా ఉత్సాహాన్ని ఆపగలమా..? రవి, అషు, వరుణ్‌లను తప్ప మిగిలిన అందరినీ గట్టిగా హత్తుకుని తన ఆనందాన్ని పంచుకుంది. రాహుల్ అయితే తమన్నా ఐ లవ్ యూ అంటూ స్వాగతం పలికాడు. ఈ పాయింట్‌ను పట్టుకున్న రవి.. ‘‘బయటికి వెళ్లినప్పుడు చెప్పా.. రాహుల్ గాడికి నువ్వంటే ఇష్టం నిన్ను ప్రేమిస్తున్నాడంట అని. నాకు కూడా వాడంటే ఇష్టం అని చెప్పింది తమన్నా’’ అంటూ ఆటపట్టించాడు. రాహుల్ అయితే తమన్నాతో ప్రైవేట్‌గా ముచ్చటించాడు. ఆ తరవాత తనకెంతో ఇష్టమైన బాబా భాస్కర్‌తో డ్యాన్స్ చేసింది.